Vilonya Község Polgármestere



8194 Vilonya, Kossuth u. 18., Tel.: 88/ 490-163; e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | **Vilonya településrendezési eszközeinek 3. számú módosítási eljárásának megindításáról** | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános ülés | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | 29/2024.(V.08.) Kt. határozat | | |
| Fontosabb  jogszabályok: | A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) kormányrendelet | | |
| Előterjesztés  szövege: | Vilonya község Képviselő-testülete a 29/2024.(V.08.) számú határozatával döntött arról, hogy - a Magyarország helyi önkormányzatairól szóló 2011. évi CLXXXIX. törvény 13. § (1) bekezdésében foglalt feladatának eleget téve - a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) kormányrendeletre (továbbiakban: Kr.) figyelemmel – részlegesen módosítja településrendezési eszközeit.  A módosítás a Kt. határozatban foglaltak szerint az alábbi területekre terjed ki:  a) Vilonya, 054/3 és 065/2 hrsz-ú ingatlanok vonatkozásában az "Má-gy" jelű általános mezőgazdasági terület - gyep területek övezeti besorolását a területen folyó bányászati tevékenység, illetve a kitermelési műszaki üzemterv tervezett bővítés biztosítása érdekében "Kb-Re" jelű különleges beépítésre nem szánt bányaterületté minősítése,  b) Vilonya, 422 hrsz-ú, magántulajdonban álló ingatlanon a „Zkk” jelű közkert övezetbe sorolt területnek, illetve egy részének lakófunkció elhelyezését biztosító építési övezetbe sorolása,  c) Vilonya, 317 és 318 hrsz-ú ingatlanokon keresztül vezető „Köu” övezet módosítása oly módon, hogy a 318 hrsz-ú ingatlan környezetében „Vt” jelű településközponti vegyes terület legyen kialakítható a jelenlegi „Köu” övezet „Zkk” jelű közkertté minősítése mellett,  d) Vilonya, Újtelep-Pap Gábor-Papkeszi utcák határolta tömbön belül a szabályozás felülvizsgálata oly módon, hogy az egymással szomszédos ingatlanok közötti telekalakítások megvalósíthatók legyenek.  A szükséges településrendezési dokumentációk elkészítésére, valamint a véleményezési-jóváhagyási folyamat lefolytatására Vilonya Község Önkormányzata – a jogosultságra vonatkozó kormányrendeleteknek megfelelően – megbízást adott településtervező részére.  A szerződés megkötése óta felmerült egyéb külső körülmények miatt a településrendezési terv módosítását a fenti területekre vonatkozóan két külön eljárásban célszerű véghez vinni, így a szerződés módosítása szükséges a következőképpen:   * az a) pontban szereplő módosítási területet illető tervmódosítás a Kr. egyszerűsített eljárása szerint történik, * míg a b) – d) pontokban szereplő módosítási területeket illető tervmódosítás a Kr. általános eljárása szerint történik.   Kérem a Képviselőtestületet az előterjesztés megvitatására, a határozati-javaslat elfogadására. | | |
| Mellékletek: | főépítészi feljegyzés | | |
| Keltezés: | 2024.08.29. | | |
| Előterjesztő aláírása: | Fésüs Sándor polgármester sk. | | |

**Határozati javaslat**

**…/2024. (VIII.30.) Kt. határozat**

**Vilonya településrendezési eszközeinek 3. számú módosítási eljárásának megindításáról**

Vilonya Község Önkormányzat Képviselő-testülete 2024. augusztus 30-i ülésén megtárgyalta a „**Vilonya településrendezési eszközeinek 3. számú módosítási eljárásának megindításáról**” tárgyú előterjesztést és az alábbi határozatot hozta.

1. A Képviselő testület kezdeményezi Vilonya Község településrendezési eszközeinek módosítását az alábbi pontokban:

a) Vilonya, 422 hrsz-ú, magántulajdonban álló ingatlanon a „Zkk” jelű közkert övezetbe sorolt területen egy lakófunkció elhelyezését biztosító építési övezet kialakítása,

b) Vilonya, 317 és 318 hrsz-ú ingatlanokon és a környező ingatlanok tervezett úttal érintett részein a „Köu” övezet módosítása oly módon, hogy a 318 hrsz-ú ingatlan környezetében „Vt” jelű településközponti vegyes terület legyen kialakítható, továbbá a fennmaradó területek egy részén a jelenlegi „Köu” övezet „Zkk” jelű közkertté minősüljön,

c) Vilonya, Újtelep-Pap Gábor-Papkeszi utcák határolta tömbön belül a szabályozás felülvizsgálata oly módon, hogy az egymással szomszédos ingatlanok közötti telekalakítások megvalósíthatók legyenek.

2.) A Képviselő testület a határozat mellékletét képező főépítészi feljegyzést a módosítás tartalmi követelményeiről elfogadja.

3.) A Képviselő testület megállapítja, hogy az 1.) pont a) és b) alpontjában nevesített tervmódosítások településszerkezeti változással járnak, új beépítésre szánt területek jönnek létre, illetve zöldterület megszűntetése is történik, így a tervmódosítás lefolytatása csak a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet szerinti általános eljárás szerint történhet.

4.) A Képviselő testület felhatalmazza a Polgármestert, hogy a módosítási eljárást lefolytassa, a szükséges dokumentumokat aláírja, településrendezési szerződést megkösse.

Határidő: Folyamatos

Melléklet: Főépítészi feljegyzés

Felelős: Fésüs Sándor polgármester

dr. Guti László jegyző

Bogdán László főépítész

Szabó Nikolett hat.ir.vez.

Csonka Ágnes ig.üi.