Vilonya Község Polgármestere



8194 Vilonya, Kossuth u. 18., Tel.: 88/ 490-163; e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | **Vilonya óvoda altatói csoportjába klíma felszereléséről** | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános ülés | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | 7/2024.(VIII.27.) önkormányzati rendelet | | |
| Fontosabb  jogszabályok: | - | | |
| Előterjesztés  szövege: | A vilonyai óvodavezető kereste meg önkormányzatunkat azzal a kéréssel, hogy az óvodai intézmény altató csoportjába egy klíma beszerzését végezzük el.  Az intézmény nyitvatartási rendje miatt az óvoda még a nyári hónapokban is üzemel, az altató csoportot fekvéséből adódóan szinte egész nap éri a napsütés, napközben bőven 30 fok felett van a terem hőmérséklete.  A beszerzési szabályzatunknak megfelelően a klíma beszerzésére, a munka elvégzésére árajánlatot kértünk be, amely alapján Bognár Imre egyéni vállalkozó a helyszínen történő személyes felmérése alapján az alábbi ajánlatot adta:  Egy hűtő-fűtő Kaisai ICE 3,5 kW-os klímaberendezés felszerelését javasolja a terem adottságait figyelembe véve. A készülék a legmagasabb energiahatékonysági osztályt és a beállítási lehetőségek széles választékát kínálja a felhasználónak. A Kaisai ICE klíma számos, a felhasználó egészségét és kényelmét támogató funkcióval rendelkezik. A levegő ionizáció megköti a környezetből a poratkákat, penészgombákat, baktériumokat és vírusokat, párásítja a levegőt, és kellemes frissességérzetet biztosít a légkondicionált helyiségben. A tisztítási funkciót Bio-HEPA szűrő is támogatja, amely felfogja a szennyeződés részecskéket és mikroorganizmusokat.  A klíma beszerzésének, telepítésének (a telepítéssel járó minden egyéb költség és eszköz beszerzésével együtt) bruttó összege 370.000,-Ft, a megadott árajánlat szerint.  Kérem a Képviselő-testületet a kérelem, és jelen előterjesztés megvitatására, a határozati-javaslat elfogadására. | | |
| Mellékletek: | egyéni vállalkozó árajánlata | | |
| Keltezés: | 2024.08.28. | | |
| Előterjesztő aláírása: | Fésüs Sándor polgármester sk. | | |

**Határozati javaslat**

**…/2024. (VIII.30.) Kt. határozat**

**Vilonya óvoda altatói csoportjába klíma felszereléséről**

Vilonya Község Önkormányzat Képviselő-testülete 2024. augusztus 30-ai ülésén megtárgyalta a „Vilonya óvoda altatói csoportjába klíma felszereléséről” tárgyú előterjesztést és az alábbi határozatot hozta.

1. Bognár Imre egyéni vállalkozó által leadott árajánlat alapján kezdeményezi az altató csoportba egy klíma beszerzését, és annak felszerelését, az árajánlatban szerepló bruttó 370.000,-Ft-os áron.
2. A megadott vállalási ár magában foglalja a klíma beszerzését, annak felszerelését, a felszereléshez hozzá tartozó további szükséges anyagok díját.
3. A döntést a költségvetés módosításakor figyelembe kell venni.
4. Felhatalmazza a polgármestert a szerződés aláírására.

Határidő: folyamatos

Melléklet: egyéni vállalkozó árajánlata

Felelős: Fésüs Sándor polgármester

dr. Guti László jegyző

Zakor Tünde pénzügyi irodavezető

k.m.f.

Fésüs Sándor Dr. Guti László sk.

Vilonya Község polgármestere jegyző

A kivonat hiteléül: ……………………………………………